Beitar Ierusalim, echipă de fotbal din Israel, a fost cumpărată de un şeic din Emiratele Arabe Unite.
Șeicul Hamad bin Khalifa Al Nahyan a cumpărat 50% din acțiunile lui Beitar Ierusalim. Hamad bin Khalifa Al Nahyan a plătit 90 de milioane de dolari. Fanii lui Beitar sunt supranumiți "La Familia".
În timp ce toată Europa vorbea de brigada de arbitri români de la meciul PSG-Bașakșehir, în Israel, o echipă făcea un pas uriaș spre înlăturarea rasismului.Beitar Ierusalim, echipa cu cei mai rasiști fani din lume, a fost cumpărată de un șeic din Emiratele Arabe Unite. Decizia e și mai surprinzătoare pentru că Beitar a rămas singura echipă cunoscută la care nu a jucat niciodată un fotbalist arab.Prim-ministrul Israelului, Benjamin Netanyahu, a numit preluarea lui Beitar de către șeici "O schimbare în bine"."Un șeic din Emirate a cumpărat Beitar Ierusalim, una dintre echipele noastre de fotbal cunoscute. Asta îți arată cât de rapid se schimbă lucrurile și sper că veți putea facilita în rolul dumneavoastră ca președinte al Uniunii Europene să faceți Uniunea Europeană să înțeleagă că aici este o lume diferită cu oportunități diferite, alianțe diferite pentru bine și pentru mai bine", a spus Benjamin Netanyahu.